CELEX: 32019R0013
Language: hr
Date: 2019-01-04 00:00:00
Title: Provedbena uredba Komisije (EU) 2019/13 оd 4. siječnja 2019. o ispravku nizozemske jezične verzije Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi

7.1.2019   
               
               
                  HR
               
               
                  Službeni list Europske unije
               
               
                  L 3/1
               
            
         PROVEDBENA UREDBA KOMISIJE (EU) 2019/13
         оd 4. siječnja 2019.
         o ispravku nizozemske jezične verzije Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točke (b) i (d),
         budući da:
         
                     (1)
                  
                  
                     Kao rezultat izmjene Priloga I. Uredbi (EEZ) br. 2658/87 Provedbenom uredbom Komisije (EU) 2016/1047 (2), bilješka 8. u nizozemskoj jezičnoj verziji teksta koja se odnosi na proizvode koji su obuhvaćeni oznakom KN 3707 90 20 u dijelu drugom Priloga I. Uredbi (EEZ) br. 2658/87, kako se primjenjuje od 1. srpnja 2016. do 31. prosinca 2016., sadržavala je pogrešku u vezi s opisom spremnika termoplastičnog i elektrostatičkog tonera. S učinkom od 1. siječnja 2017. taj je Prilog zamijenjen Provedbenom uredbom Komisije (EU) 2016/1821 (3) te je pogreška uklonjena.
                  
               
                     (2)
                  
                  
                     Budući da tekst koji sadržava pogrešku još može proizvesti pravne učinke u određenim situacijama od 1. srpnja 2016. do 31. prosinca 2016., nizozemsku jezičnu verziju Priloga I. Uredbi (EEZ) br. 2658/87, kako se primjenjuje tijekom tog razdoblja, trebalo bi na odgovarajući način ispraviti. To ne utječe na ostale jezične verzije.
                  
               
                     (3)
                  
                  
                     S obzirom na ograničeni vremenski opseg teksta koji sadržava pogrešku, ova bi se Uredba trebala primjenjivati od 1. srpnja 2016. do 31. prosinca 2016. te bi hitno trebala stupiti na snagu.
                  
               
                     (4)
                  
                  
                     Mjere predviđene ovom Uredbom u skladu su s mišljenjem Odbora za carinski zakonik,
                  
               DONIJELA JE OVU UREDBU:
         
            Članak 1.
            
               (ne odnosi se na verziju na hrvatskom jeziku)
            
         
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od 1. srpnja 2016. do 31. prosinca 2016.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 4. siječnja 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 256, 7.9.1987., str. 1.
         
         
            (2)  Provedbena uredba Komisije (EU) 2016/1047 оd 28. lipnja 2016. o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (SL L 170, 29.6.2016., str. 36.).
         
            (3)  Provedbena uredba Komisije (EU) 2016/1821 оd 6. listopada 2016. o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (SL L 294, 28.10.2016., str. 1.).